Cuneiform Tablet ATHE 39
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi₄-ma um-ma il₅-we-da-ku-ma a-bi₄ a-ta be-li a-ta i-na u₄-mì-im ša ṭup-pì ta-ša-me-ú i-ḫi-id-ma ḫu-ša-ḫa-kà 5 u₄-me e-zi-ma a-wa-tí bu-tù-uq-ma a-na té-er-tí-ni lá-ak-nu-uš-ma ḫa-ra-ni le-pu-uš 1 ma-na KÙ.BABBAR lu i-a-am lu ku-a-am qá-tí ú-kà-al ITU.KAM iš-té-en₆ ITU.2.KAM e ta-áš-lu-uṭ-ma a-wa-tí e lá ta-ag-mu-ur-ma e a-sí-li-iḫ mì-nam ma-da-tim lu-lá-pì-ta-ku-um i-na ṭup-pì ù na-áš-pè-ra-tim lu-ša-am-ṭí-kà ḫu-ut-kà ú-ma-kál lá i-bi-at té-er-ta-kà za-ku-tám lu-ta-e-ra-ma KÙ.BABBAR 1 ma-na lu-uš-ta-aṣ-bi-it-ma ki-ma ma-áš-kà-tám ni-ša-ku-nu-ma lá ni-ba-šu le-pu-uš 10 GÍN KÙ.KI ší-im a-ni-qí-im ša a-mu-tim ša ḫu-ut-kà ub-lá-ni ku-nu-ki-a ḫu-ut-kà na-áš-a-kum